Concerning the Ti-Leaf. 669 



NO KA LA-I. 



O KA LA-i oia no kekahi o na laaii e ulu ana nia kuahiwi. Ua ulu oia ma na 

 awawa, na puu, na kualapa, na kipapali. O keia laau o ka la-i he loloa no, aohe nae 

 ona nunui e like me kekahi man laau e ae. Ua ulu no paha ka la-i ma na mokupuni 

 i noho ia e kanaka, aole i maopopo loa ia'u. 



O kahi i loaa mai ai ka la-i aole i loaa ia'u; he loaa mai paha mai iloko mai o 

 kahi mea, a i ole he mea ulu wale mai no. E nana kakou i na hana a ka la-i. 



NA HANA A KONA LAU. 



O ka lau la-i, he mea no ia e hoopau ai i ka ])ilikia o ke kanaka, oia hoi ma ka 

 hana ia ana i hale i wahi e noho ai ke kanaka, a kapaia ia hale, "hale la-i." E like 

 me ke 'lii i kukulu ai i hale la-i nona ma Puulaina, a kapaia ia puu ia manawa o Puu- 

 lai, e like me ka mea a kakou i lohe ai mamua iho nei. He kapa no hoi ia no kekahi 

 poe ma ka haku ia ana a paa, alalia aahu. 



He mea lau lawaia ke hili ia a loihi, nana e hoa mai ka ia iloko o ka upena. He 

 mea kauwewe imu i mea e paa ai ka mahu a moa ka ai. He mea pulehu i'a nohoi. 

 He mea pai ai. He moku nohoi ia na kekahi poe i ka wa kahiko. He pau hula ke 

 haku ia a paa, na ka poe hula. He mea ahaaina nohoi. He pulumi moena i pau ai 

 ka lepo. A o ka iwi owaena o ka lau, he mea hana i)apale ia. O ka lau nohoi he mea 

 hana ia i pu-la-i i mea hookani ma ke puhi ana aku nohoi. 



Ma ka pu la-i nohoi i lilo ai na kaikuahine o Aiwohikupua i poe aikane na La- 

 ieikawai, a noho like lakou me ka oluolu. Pela nohoi o Malio ke kaikuahine o Hala- 

 aniani i kii ai ia Laielohelohe me ka pu la-i, ke kaikaina o Laieikawai, i ka wa i make- 

 make ai o Halaaniani e moe ia Laielohelohe, aole nae i loaa ia laua. 



O ka lau no hoi o ka la-i, he mea kuehu i ka mai, i pau ka mai i ka wa kahiko. 

 Ina he puupuu ka mai, alalia, kii i ka la-i, i mea hoomoe pu, i ole e pipili ka puupuu 

 i ka moena a eha, ina he lau la-i, aole e pi|)ili, a he mau nohoi ka ma-u, aole e wela 

 ka ili. A he mea lei ia no e kekahi poe ma ka a-i, i ole e loaa i ka mai, na ka la-i c 

 pale aku i ka mai a jiakele. 



O KE KUMU O KA LA-I. 



He auhau nohoi ia, he mea kao-ahi ke maloo. A o kona wahi nohoi ia e ulu 

 ai o ka auki, ina makemake i pa la-i, alaila, kii, a kanu a puni, a mahope ulu. Ka 



